Alegzandra/wili-2018-roplus huggingface dataset:
২০১৩ সালে বার্নেস অভিনীত একটি ছবি মুক্তিপ্রাপ্ত হয়। ছবিটি ছিল দ্য বিগ ওয়েডিং। এটি ২০০৬ সালে মুক্তিপ্রাপ্ত ফরাসি চলচ্চিত্র মঁ ফ্রেরে সে মারি-এর (আমার ভাইয়ের বিয়ে হচ্ছে) পুনর্নির্মাণ। এই চলচ্চিত্রের সম্মেলক অভিনেতৃ-দলের মধ্যে ছিলেন রবার্ট ডি নিরো, ডায়ানে কিটন, ক্যাথেরিন হেগল, টোফার গ্রেস, আমান্ডা সেফ্রাইড, সুজান সারানডন ও রবিন উইলিয়ামস। বার্নেস ডন গ্রিফিন (রবার্ট ডি নিরো অভিনীত) ও এলি গ্রিফিনের (ডায়ানে কিটন অভিনীত) দত্তক পুত্র আলেজান্ড্রো গ্রিফিনের চরিত্রে অভিনয় করেন। মেলিসা "মেসি" ও’কনারের (আমান্ডা সেফ্রিয়েড অভিনীত) সঙ্গে তাঁর বিয়ের কথা। আলেকজান্ড্রো তাঁর বিবাহবিচ্ছিন্ন বাবা-মাকে অনুরোধ করেন তাঁর বিয়ের সময় এক সঙ্গে থাকতে। কারণ, তাঁর প্রকৃত মা ম্যাডোনা সোটো (প্যাট্রিসিয়া রি অভিনীত) মনে করতেন বিবাহবিচ্ছেদ একটি পাপ। ২০১৩ সালের ২৬ এপ্রিল মুক্তিপ্রাপ্ত এই ছবিটির মূলত নেতিবাচক সমালোচনা লাভ করে। রটেন টম্যাটোজ ১০১টি সমালোচনার ভিত্তিতে সাইটের সহমতে এই ছবিটিকে ৭% দেয় এবং উল্লেখ করে ‘সকল তারকার অভিনয় কৃত্রিম ও দুর্বল প্লটে মানসম্মত হয়েছে। প্লটটি হাসানোর অনেক চেষ্টা করেছে। কিন্তু খুব কম লোকই হেসেছেন।’

ইস্টার্ন ব্যাংক লিমিটেড (ইবিএল) ১৯৯২ সালের ৮ আগস্ট প্রতিষ্ঠিত হয়। ২৬ আগস্ট, ১৯৯২ সালে বাণিজ্যিক কার্যক্রম শুরু করে। ১৯৯৩ সালের ২০ মার্চ ঢাকা স্টক এক্সচেঞ্জ এবং ১১ সেপ্টেম্বর, ২০০৪ সালে চট্টগ্রাম স্টক এক্সচেঞ্জ -এ নিবন্ধিত হয়।

বেজিংথিয়েনচিন ইন্টিরসিটি রেলওয়ে বা বেজিংথিয়েনচিন উচ্চগতির রেল পথ নির্মাণের কথা প্রথম বলা হয় ২০০৫ সালে। এরপর ২০০৬ সালে চীন সরকার এর অনুমোদন দেয়। রেল পথটির নির্মাণ শুরু হয় ২০০৭ সালে। এই নির্মাণ শেষ হয় ২০০৮ সালে। ওই বছর বেজিং ও থিয়েনচিন এর মাঝে উচ্চ গতির রেল চালু হয়। এর ফলে বেইজিং ও থিয়েনচিনের মানুষ ৩০ মিনিটের মধ্যে শহর দুটিতে চলাচল করতে পারছে। রেল পথটি উড়াল পথে নির্মাণ করা হয়েছে। এই রেল পথ বেজিংয়ের বেজিং দক্ষিণ রেলওয়ে স্টেশন এর সঙ্গে থিয়েনচিন রেলওয়ে স্টেশনকে যুক্ত করেছে। এই রেল পথের ১০০ শতাংশ ধারন ক্ষমতা ২০১৫ সালে পূর্ণ হয়েছে। এর জন্য দ্বিতীয় বেজিংথিয়েনচিন ইন্টারসিটি রেলওয়ে নির্মাণের কথা চলছে। এই রেল পথ বেজিং পূর্ব রেলওয়ে স্টেশন থেকে বিনহাই রেল স্টেশন পর্যন্ত নির্মাণ করা হবে।

শার্ল ওগ্যুস্তাঁ দ্য কুলোঁ (ফরাসি: Charles Augustin de Coulomb) (জুন ১৪, ১৭৩৬- আগস্ট ২৩, ১৮০৬) একজন ফরাসি পদার্থ বিজ্ঞানী ছিলেন। ১৭৩৬ সালের জুন ১৪ তারিখে ফ্রান্সের অঙ্গুলেমে তার জন্ম। তিনি সামরিক প্রকৌশলীর পেশা বেছে নিয়েছিলেন কিন্তু শারীরিক আঘাতের কারনে তাকে তিন বছর মার্টিনিকের ফোর্ট বুরবনে কাটাতে হয়। পুনরায় কাজে যোগদান করে তিনি লা রোশেল, আইল অফ এইক্স এবং শেরবুর্গে দায়িত্ব পালন করেন।

সবুজ ময়ূর (Pavo muticus) (ইংরেজি: Green Peafowl) বা বর্মী ময়ূর Phasianidae (ফ্যাসিয়ানিডি) গোত্র বা পরিবারের অন্তর্গত Pavo (পাভো) গণের অসাধারণ সুন্দর, ঝলমলে রাজকীয় ময়ূর। সবুজ ময়ূরের বৈজ্ঞানিক নামের অর্থ ছোট ময়ূর (ল্যাটিন: pavo = ময়ূর; muticus = ছোট, ক্ষুদে বা সংক্ষিপ্ত)। সারা পৃথিবীতে এক বিশাল এলাকা জুড়ে এদের আবাস, প্রায় ৯ লাখ ৯১ হাজার বর্গ কিলোমিটার। আবাসস্থল এত বিশাল হলেও পুরো এলাকাটির মাত্র অল্পসংখ্যক এলাকায় বিচ্ছিন্নভাবে এদের বিস্তৃতি রয়েছে। আবার বিগত কয়েক দশকে এদের সংখ্যা ভয়াবহভাবে হ্রাস পেয়েছে। সেকারণে আই. ইউ. সি. এন. এই প্রজাতিটিকে Endengered বা বিপন্ন বলে ঘোষণা করেছে। বাংলাদেশে একসময় এরা প্রচুর পরিমাণে থাকলেও সম্প্রতি এদের দেখতে পাওয়ার কোন সুনির্দিষ্ট তথ্যপ্রমাণ নেই। বাংলাদেশের বন্যপ্রাণী আইনে এ প্রজাতিটি সংরক্ষিত।
তিব্বত স্বায়ত্তশাসিত অঞ্চল পৃথিবীর সর্বোচ্ছ স্থান তিব্বতীয় মালভূমিতেতে অবস্থিত। উত্তর তিব্বতীয় ঢালু গড়ে ৪,৫৭২ মিটার (১৫,০০০ ফু) এর ও বেশি। নেপালের সাথে তিব্বত সীমান্তে মাউন্ট এভারেস্ট অবস্থিত।

ছোলার শর্করা বা কার্বোহাইডেটের গ্লাইসেমিক ইনডেক্স কম। খাওয়ার পর খুব তাড়াতাড়িই হজম হয়ে গ্লুকোজ হয়ে রক্তে চলে যায় না। বেশ সময় নেয়। তাই ডায়াবেটিস রোগীদের জন্য ছোলার শর্করা ভাল। ছোলার ফ্যাট বা তেলের বেশির ভাগই পলিআনস্যাচুরেটেড ফ্যাট, যা শরীরের জন্য ক্ষতিকর নয়। প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ। এ ছাড়াও আছে ভিটামিন বি-১, বি-২, ফসফরাস ও ম্যাগনেশিয়াম। এ সবই শরীরের জন্য কাজে লাগে। ছোলায় খাদ্য-আঁশও আছে বেশ। এ আঁশ কোষ্ঠ কাঠিন্যে উপকারী। খাবারের আঁশ হজম হয় না। এভাবেই খাদ্যনালী অতিক্রম করতে থাকে। তাই পায়খানার পরিমাণ বাড়ে এবং পায়খানা নরম থাকে। এতে কোষ্ঠ কাঠিন্য দূর হয়। পায়খানা করা সহজ হয়। নিয়মিত পায়খানা হয়ে যায় বলে ক্ষতিকর জীবাণু খাদ্যনালীতে থাকতে পারে না। ফলে খাদ্যনালীর ক্যান্সার হবার সম্ভাবনা কমে। রক্তের চর্বি কমাতেও সহায়ক খাদ্যের আঁশ। আরও নানান শারীরিক উপকার আছে খাদ্য-আঁশে। দেরীতে হজম হয়, এরূপ একটি খাবার হচ্ছে ছোলা। শরীরে শক্তির যোগান দিতে থাকে দীর্ঘক্ষণ ধরে। প্রতি ১০০ গ্রাম ছোলা থেকে পাওয়া যায় ৩৬০ ক্যালরিরও অধিক শক্তি।

জিম্বাবুয়ে ক্রিকেট দল ১৯ ফেব্রুয়ারি, ২০১৫ থেকে পাকিস্তান সফর করে। দলটি পাকিস্তানের বিপক্ষে দুইটি টুয়েন্টি২০ আন্তর্জাতিক, তিনটি একদিনের আন্তর্জাতিকে অংশ নেয়। সবগুলো খেলাই এখানে অনুষ্ঠিত হয়। টিকেটের সর্বনিম্ন দাম রাখা হয়েছে টি২০আইয়ের জন্য ১৫০০ রুপি থেকে ৫০০ রুপির মধ্যে। এছাড়াও একদিনের আন্তর্জাতিকের জন্য ১৫০ রুপি।

সাত পাকে বাঁধা সৌমিত্র চট্টোপাধ্যায় এবং সুচিত্রা সেন অভিনীত একটি বাংলা সিনেমা । ছবিটি ১৯৬৩ সালে মুক্তি পায়। পরিচালক অজয় কর। সাত পাকে বাঁধা চলচ্চিত্রে অভিনয়ের জন্য মস্কো চলচ্চিত্র উৎসবে নায়িকা সুচিত্রা সেন "সিলভার প্রাইজ ফর বেস্ট অ্যাকট্রেস" জয় করেন। তিনিই প্রথম ভারতীয় অভিনেত্রী যিনি কোনো আন্তর্জাতিক চলচ্চিত্র উৎসবে পুরস্কৃত হয়েছিলেন।

২০০৫ সালে ইউনুস খান ইংল্যান্ডের কাউন্টি ক্লাব নটিংহামশায়ারের হয়ে কাউন্টি ক্রিকেট খেলেছেন। ২০০৭ সালের ইংরেজি ঘরোয়া ক্রিকেট মৌসুমে তিনি একজন বিদেশী খেলোয়াড় হিসেবে ইয়র্কশায়ার কাউন্টি ক্রিকেট ক্লাবের হয়ে খেলেন। যার ফলে তিনি শচীন তেন্ডুলকর ও যুবরাজ সিং-সহ নিম্নলিখিত ইয়র্কশায়ার এর হয়ে খেলা তৃতীয় বিদেশী এশিয়ান ক্রিকেটার ছিলেন এবং পাকিস্তানী খেলোয়াড় ইনজামাম-উল-হক কর্তৃক অনুসৃত হয়েছিলেন।

এখানে সাক্ষরতার হার ৮০%, । পুরুষদের মধ্যে সাক্ষরতার হার ৮৩%, এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে কুড়েমুখ এর সাক্ষরতার হার বেশি।
সিটি অফ ওয়েস্টমিন্‌স্টার: সিটি অফ লন্ডন থেকে প্রায় ২ মাইল উপরের দিকে সিটি অফ ওয়েস্টমিন্‌স্টার অবস্থিত। একাদশ শতাব্দীর পর থেকে লন্ডনের ধর্মীয় ও রাজনৈতিক ক্ষমতার কেন্দ্র পরিণত হয় এই শহরটি। শহরের কেন্দ্র জুড়ে রয়েছে ওয়েস্টমিন্‌স্টার অ্যাবে। এডওয়ার্ড দ্য কনফেসর একাদশ শতকে এই বৃহৎ গির্জার নির্মাণকাজ শুরু করেন এবং ত্রয়োদশ শতকে এটি পুনর্নিমাণ করা হয়। ব্রিটেনের রাজতন্ত্রের সাথে এর যোগাযোগ তখন থেকেই। বিভিন্ন রাজকীয় অনুষ্ঠান এবং শেষকৃত্য এখানেই সম্পন্ন হয়ে থাকে। একে সমাধিস্থল হিসেবেও ব্যবহার করা হয় ৩০০০-এরও অধিক গুরুত্বপূর্ণ ও নামী-দামী লোকের সমাধি এখানে অবস্থিত। এর পাশের রাস্তা ধরে অবস্থিত হাউজ অফ পার্লামেন্ট যাকে রাষ্ট্রীয়ভাবে নিউ প্যালেস অফ ওয়েস্টমিন্‌স্টার নামে ডাকা হয়। আরও পশ্চিমে গেলে পাওয়া যায় ব্রিটেনের রাজার স্থায়ী সরকারী বাসভবন যার নাম বাকিংহাম প্রাসাদ। উত্তরে রয়েছে ট্রাফালগার স্কোয়ার যা লন্ডনের অবশিষ্ট পশ্চিমাংশের সাথে ওয়েস্টমিন্‌স্টারের রাজনৈতিক ও ধর্মীয় যোগসূত্র স্থাপন করেছে।

এরা দ্রুত উড়ান দেয়। ছিল্কিরানাদের ফুলের উপর, পচা পাতার স্তূপের উপর বসে থাকতে দেখা যায়। সাধারনত ডানা খোলা অবস্থায় রৌদ্র পোহাতে থাকে। অনেক্ষণধরে বসে থাকলে পিছনের ডানাদুটি একে অপরের সাথে ক্রমাগত ঘষতে দেখা যায়।

Rice, B. Lewis (১৮৮৯)। Inscriptions at Sravana Belgola: a chief seat of the Jains, (Archaeological Survey of Mysore)। Bangalore : Mysore Govt. Central Press।

ইন্দ্রা কৃষ্ণমুর্থী নুই (তামিল: இந்திரா கிருஷ்ணமூர்த்தி நூயி) (জন্মঃ ২৮ অক্টোবর ১৯৫৫) বিখ্যাত খাদ্য ও পানীয় প্রস্তুতকারক সংস্থা পেপসিকোর প্রধান কার্য নির্বাহক। ১লা অক্টোবর, ২০০৬ থেকে কম্পানির প্রধান কার্য নির্বাহকের পদের, স্টিভেন রিনেমন্ডের উত্তরসুরী হিসেবে ১৪ই আগস্ট, ২০০৬ সালে নুইকে মনোনীত করা হয়। ৫ই ফেব্রুয়ারি, ২০০৭ সালে তাঁকে কম্পানির চেয়ারম্যান হিসেবে মনোনীত করা হয় এবং ২রা মে, ২০০৭ থেকে তিনি তার দ্বায়িত্ব পালন করছেন। ২০০৮ সালের ফোর্বস পত্রিকায়, পৃথিবীর ১০০ জন সবচেয়ে প্রভাশালী মহিলার তালিকায় তাকে তৃতীয় স্থানে রাখে। ফরচুন পত্রিকা তাদের বার্ষিক মান নির্ধারণের বিচারে তাকে ২০০৬, ২০০৭ এবং ২০০৮ সাল গুলির জন্য সবচেয়ে প্রভাবশালী ব্যবসায়ী মহিলা হিসেবে নামাঙ্কিত করে।

এই রেল পথকে থিয়েনচিন শহর থেকে সম্প্রসারিত করে ইউজিয়াপু শহর পর্যন্ত নিয়ে যাওয়ার সিদ্ধান্ত নেওয়া হয়। এই লক্ষ্যে ২০০৯ সালে এর নির্মাণ শুরু হয়। এই নির্মাণ শেষ হয় ২০১৫ সালে। এই পথের মোট দৈর্ঘ্য হল ৪৪ কিলোমিটার। ফলে বেজিংথিয়েনচিন উচ্চ গতির রেল পথের মোট দৈর্ঘ্য হয় ১৬১ কিলোমিটার বা প্রায় ১০০ মাইল।

১৯৯৪ সালে এই সিরেজের প্রথম গেম দ্যা নিড ফর স্পিড প্রকাশিত হয়, যা তখনকার গেমারদের দৃষ্টি আকর্ষণে সফল হয়। এটি ৫ম প্রজন্মের গেমিং কনসোল দিয়ে শুরু করলেও ২০০৮ এর মধ্যে তা ৭ম প্রজন্মের গেমিং কনসোলে উন্নীত করতে সক্ষম হয়। এর অন্যতম আকর্ষণীয় দিক হচ্ছে খেলোয়াড় তার ইচ্ছে মত বিভিন্ন গাড়ি, রেসিং ট্র্যাক বাছাই করে নিতে পারবে, সেখানে পুলিশের সাথে পারস্যুটের লড়াইও করা যায়; যা গেমটিকে উত্তেজনাপূর্ণ করে। ২০০৩ সালে বের হওয়া নিড ফর স্পিড: আন্ডার গ্রাউন্ডে তারা একটি নতুন জিনিস যোগ করে, খেলোয়াড় তার ইচ্ছেমত ট্র্যাক(পথ) এবং গাড়ি সাজাতে বা তৈরি করতে পারবে।

পরমেশ্বর ছিলেন সংস্কৃত ভাষায় সুপণ্ডিত রাজসভার কবি। তা সত্ত্বেও তাঁর কাব্যে পাণ্ডিত্যের আতিশায্য দেখা যায় না। তাঁর বাংলা তৎসম-বহুল। শ্রীকৃষ্ণের রূপবর্ণনা অংশে তিনি লিখেছেন:
চিত্রল জাতীয় উদ্যান হচ্ছে পাকিস্তানের জাতীয় উদ্যানগুলির মধ্যে অন্যতম একটি উদ্যান। এটি পাকিস্তানের চিত্রল নদীর পার্শ্ববর্তী এলাকা খাইবার-পাখুনখোয়া প্রদেশের চিত্রল জেলায় অবস্থিত এবং এটি চিত্রল শহর থেকে মাত্র দুই ঘন্টার দূরত্ব লক্ষ্য করা যায়। উদ্যানটিকে চিত্রল গল জাতীয় উদ্যান নামেও পরিচিত রয়েছে।

এখানে সাক্ষরতার হার ৮২%, । পুরুষদের মধ্যে সাক্ষরতার হার ৮৪%, এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মুন্দেরী এর সাক্ষরতার হার বেশি।

নিড ফর স্পিড (এনএফএস) (ইংরেজি: Need For Speed) একটি বহুল জনপ্রিয় রেসিং ভিডিও গেম সিরিজ যা ইলেকট্রনিক আর্টস কর্তৃক নিয়মিত প্রকাশ হয়ে আসছে এবং এখন পর্যন্ত বিভিন্ন গেম স্টুডিও দ্বারা ডেভেলপ হয়েছে। যার মধ্যে কানাডিয়ান ইএ ব্লেকবক্স এবং যুক্তরাজ্যভিত্তিক ক্রিয়েশন গেমস উল্লেখযোগ্য।

২০০৮-৯ সিজনে ইউনুস একটি স্বল্পমেয়াদী ভিত্তিতে অস্ট্রেলিয়ার ঘরোয়া বর্তনীর মধ্যে "সাউদার্ন রেডব্যাক" দলের হয়ে প্রতিনিধিত্ব করেন। তিনি ব্রিসবন এর মধ্যে শেফিল্ড শিল্ড ম্যাচের প্রথম ইনিংসে "কুইন্সল্যান্ড বুলস" দলের বিরুদ্ধে একটি শতরান করেন, যার ফলে বছরের তাদের প্রথম শিল্ড ম্যাচ জেতার জন্য রেডব্যাককে সাহায্য করেছিলেন।

শঙ্খ (ইংরেজি Shankha) হলো একজাতীয় বড় আকৃতির সামুদ্রিক শামুক। এর খোল দিয়ে অলঙ্কার , বাদ্যযন্ত্র , ইত্যাদি তৈরি করা হয় । এদের অন্যান্য নামের মধ্যে রয়েছে শাঁখ , শাখ , কম্বু প্রভৃতি।

এই মধেরাতে ১০২৬ সালে সোলাঙ্কি রাজা ভীমদেব-১ সূর্য মন্দির প্রতিষ্ঠা করেন যখন সুলতান মাহমুদ গজনী সোমনাথ মন্দির ও এর আশে পাশের এলাকা ধ্বংস এবং লুট করছে। এই মন্দিরটি প্রথম ধ্বংস করার চেষ্টা করে আলাউদ্দিন খিলজি।ধ্বংস আগে এখানে গণেশ, শীতলা, বিষ্ণু, কালীর ও নটরাজের মন্দির ছিল। মোট মন্দিরের সংখ্যা ছিল ১০৮টি। সেগুলো সুলতান আলাউদ্দিন খলজি ধ্বংস করেন। যদিও ধ্বংস ও ক্ষতি সাধনের পরও যা অবশিষ্ট রয়েছে মন্দিরের বিশেষত্ব ও তাৎপর্য বোঝানর জন্য সেটুকুই যথেষ্ট। মন্দিরটি এমন ডিজাইনে তৈরি যা সে সময়ে ভারতবর্ষের জ্যোতিষশাস্ত্র, সংখ্যাতত্ত্ব, ইত্যাদির জ্ঞান কোন পর্যায় ছিল- মন্দিরের স্থাপত্যকলা থেকে তা বোঝা যায়। সূর্য যখন বিষুবীয় সময়ে পৌছায় তখন সূর্যের প্রথম রশ্মি মন্দিরে স্থাপিত একটি সূর্যের ছবির উপর পড়ত।
১৯৭১ সালের ২১ আগস্ট মাগুরা জেলার মহম্মদপুর থানার অন্তর্গত নহাটার পশ্চিম দিক দিয়ে ছিল নবগঙ্গা নদী। দক্ষিণে নড়াইল জেলা। তখন একটি কাঁচা রাস্তার মাধ্যমে নহাটার সঙ্গে অন্যান্য অঞ্চলের যোগাযোগ ছিল। এই এলাকায় পাকিস্তানিদের কোনো স্থায়ী ঘাঁটি ছিল না। কিন্তু তারা নিয়মিত টহল দিত এ এলাকায়। ২১ আগস্ট একদল পাকিস্তানি সেনা ও রাজাকার নৌকাযোগে নবগঙ্গা নদী দিয়ে নহাটায় আসে। তাদের আসার খবর মুক্তিযোদ্ধাদের দলনায়ক মো. গোলাম ইয়াকুব গুপ্তচরের মাধ্যমে আগেই পেয়ে যান। খবর পেয়ে তিনি পাকিস্তানিদের অ্যামবুশ করার সিদ্ধান্ত নেন। মুক্তিযোদ্ধারা তখন সেই এলাকাতেই ছিলেন। তাঁরা ছিলেন মাত্র ১১ জন। ময়মনসিংহের অসীম সাহা, যশোর জেলার দেলোয়ার ও গরিব হোসেন, মাগুরা জেলার শ্রীপুর উপজেলার পরিতোষ ছিলেন এ দলে। তাঁদের কাছে অস্ত্র ছিল সাতটি এসএলআর, একটি এসএমজি ও তিনটি রাইফেল। সকাল আটটার দিকে পাকিস্তানি সেনা ও রাজাকাররা সেখানে আসে। তারা সংখ্যায় ছিল প্রায় এক কোম্পানি। খবর পেয়েই দ্রুত মুক্তিযোদ্ধারা তৈরি হলেন। তারপর অবস্থান নিলেন নহাটা বাজারের পার্শ্ববর্তী পাকা স্কুল ভবনের ছাদে ও তহশিল অফিসে। ওখানে মানুষজন যারা ছিল, তাঁরা নিরাপদ স্থানে সরে যায়। একটু পর পাকিস্তানি সেনারা নৌকাযোগে এসে ঘাটে নামে। পাকিস্তানি সেনা ও রাজাকার মিলে প্রায় ১০০ জন ছিল। গোলাম ইয়াকুব ও তাঁর সহযোদ্ধারা চমকে গেলেন। অন্যদিকে তাঁরা মাত্র ১১ জন। গোলাম ইয়াকুব ভয় পেলেন না। আক্রমণের সিদ্ধান্তই বহাল রাখলেন। পাকিস্তানি সেনা ও রাজাকাররা তাঁদের আওতার মধ্যে আসার সঙ্গে সঙ্গে গর্জে উঠল সবার অস্ত্র। গোলাগুলির শব্দের মধ্যে আর্তচিৎকার শোনা যেতে থাকল। মাটিতে লুটিয়ে পড়ল অনেক পাকিস্তানি সেনা ও রাজাকার। ঘটনার আকস্মিকতায় তারা হতবিহ্বল। পাকিস্তানিরা সব কিছু বুঝে ওঠার আগেই নিহত হলো ৩০-৩৫ জন। পরে পাকিস্তানিরা পাল্টা আক্রমণ শুরু করলে মুক্তিযোদ্ধারা নিরাপদ স্থানে চলে যান। মো. গোলাম ইয়াকুব ক্ষুদ্র দল নিয়ে দুঃসাহসিকতার সঙ্গে অ্যামবুশ পরিচালনা করেন। সেদিন পাকিস্তানি সেনারা সেখানেই অবস্থান করে। পরদিন ভোরে মুক্তিযোদ্ধারা আবার পাকিস্তানিদের আকস্মিক আক্রমণ করেন। এ আক্রমণেও বেশ কয়েকজন পাকিস্তানি সেনা নিহত হয়।

২৩ অক্টোবর, ২০১১ তারিখে পিসিবি লিবিয়ায় নতুন সরকারের সমর্থনে স্টেডিয়ামের পুণঃনামকরণের বিষয়ে আলোচনা করে। অক্টোবর, ২০১১-এর শেষার্ধ্বে পাঞ্জাব অলিম্পিক অ্যাসোসিয়েশনের পক্ষ থেকেও একই ধরনের অনুরোধ উপস্থাপন করা হয়। এ প্রসঙ্গে প্রাদেশিক মূখ্যমন্ত্রী বলেন যে, আমি মনে করি না যে, তাঁর ব্যক্তিগত জীবন আমাদের ক্রিকেট স্টেডিয়ামকে পরিচিতির জন্য উদ্দীপনা যোগাবে। এপ্রিল, ২০১২ সাল পর্যন্ত স্টেডিয়ামের নাম পরিবর্তন হয়নি।

সিয়েরা মস্ত্রা পর্বত মালায় বিদ্রোহীদের ছোট্ট একটা অংশ পুনরায় সংঘবদ্ধ হতে পেরেছিল। সেখানে তারা ২৬ শে জুলাই আন্দোলনের গেরিলা এবং স্থানীয় লোকজনদের সহযোগিতা লাভ করে ছিলেন। সিয়েরা থেকে দল উঠেয়ে দেবার সময় কাস্ত্রোর একটি সাক্ষাতকার নিউয়র্ক টাইমসে প্রকাশ করা হয়। যার আগে ১৯৫৭ পর্যন্ত সারা পৃথিবীর মানুষ জানত না তিনি বেঁচে আছেন কি না! সেই নিবন্ধে কাস্ত্রো ও বিপ্লবীদের কাল্পনিক ছবি ছিল।

ইউরোপের অনেক গুরুত্বপূর্ণ নদী উত্তর সাগরে পতিত হয়েছে। এমনকি বাল্টিক সাগরের পানিও এই উত্তর সাগরের মাধ্যমেই নিষ্কাশিত হয়। উত্তর সাগর পূর্বে স্কাগেরাট প্রণালী ও কাটেগাট প্রণালীর মাধ্যমে বাল্টিক সাগরের সাথে যুক্ত। সাগরটি পশ্চিমে ডোভার প্রণালীর মাধ্যমে ইংলিশ চ্যানেল হয়ে এবং উত্তরে নরওয়েজীয় সাগরের মাধ্যমে আটলান্টিক সাগরের সাথে যুক্ত। বহু যুগ ধরেই উত্তর সাগর বিশ্বের অন্যতম গুরুত্বপূর্ণ বাণিজ্যপথ এবং এর আশেপাশের দেশগুলির জন্য মূল্যবান সম্পদের ভাণ্ডার। তবে অর্থনৈতিক গুরুত্বের পাশাপাশি এর পরিবেশগত অবস্থাও বর্তমানে ভাবনার বিষয়।
প্রতিদিন পৃথিবী পশ্চিম থেকে পূর্ব দিকে তার নিজ মেরুরেখার উপর অাবর্তিত হচ্ছে ৷ ফলে পূর্ব দিকে অবস্থিত স্থানগুলোতে অাগে সূর্যোদয় হয় ৷ পৃথিবীর অাবর্তনের ফলে কোনো স্থানে যখন সূর্য ঠিক মাথার উপর অাসে তখন এ স্থানে মধ্যাহ্ন এবং ঐ স্থানের ঘড়িতে তখন বেলা ১২ টা ধরা হয় ৷ এ মধ্যাহ্ন থেকে দিনের অন্নান্য সময় স্থির করা হয় ৷ একে ঐ স্থানের স্থানীয় সময় বলা হয় ৷ সেক্সটেন্ট যন্ত্রের সাহায্যেও স্থানীয় সময় নির্নয় করা যায় ৷ পৃথিবীর কেন্দ্রে কোণের পরিমাণ ৩৬০॰ ৷ এই ৩৬০॰ কৌণিক দূরত্ব অাবর্তন করতে পৃথিবীর ২৪ ঘন্টা বা (২৪ x ৬০ ) =১,৪৪০ মিনিট সময় লাগে ৷ সুতরাং পৃথিবী ১॰ ঘোরে (১,৪৪০-৩৬০)=৪ মিনিট সময়ে অর্থ্যাৎ ১॰ দ্রাঘীমার পার্থক্যের জন্য সময়ের পার্থক্য হয় ৪ মিনিট৷

মূলত কর্ণেল জে। ভি। বি। জার্ভিস রীডের অধীনস্থ বিভাগ কর্তৃত্ব ও সম্পদের অভাবে ভুগছিল। ১৯৪৩ সালের ডিসেম্বর মাসে জার্ভিস রীড মধ্যপ্রাচ্যের 'এ' ফোর্সের ছলাকৌশল বিভাগের একজন সদস্য কর্ণেল নোয়েল ওয়াইল্ডের দ্বারা প্রতিস্থাপিত হন এবং নাটকীয়ভাবে সম্প্রসারিত হন। ওয়াইল্ড বিভাগকে অপারেশনস এবং গোয়েন্দা শাখায় বিভক্ত করেন। লেফটেন্যাণ্ট কর্ণেল রজার ফ্লীটউড-হেসকেথ গোয়েন্দা বিভাগের দায়িত্বভার গ্রহণ করেন এবং ওয়াইল্ড জার্ভিস-রীডকে অপারেশনস বিভাগের নিয়ন্ত্রণ প্রদান করেন। ফ্লীটউড-হেসকেথ তার ভাই, একজন MI5 সংযোগ রক্ষাকারী কর্মকর্তা এবং একজন সচিবকে এনে অবিলম্বে তার কর্মচারীবৃন্দের সংখ্যা বৃদ্ধি করেন। মে মাসে তিনজন আমেরিকান কর্মকর্তা এবং মেজর এস.বি.ডি. (স্যাম) হুড (অপর সাবেক 'এ'-ফোর্স সদস্য) যোগদান করার পূর্বে অপারশনস বিভাগের সম্প্রসারণ ঘটে নি।

The Philosophical Ideas of Swami Abhedananda: A Critical Study; a Guide to the Complete Works of Swami Abhedananda, by Prajnanananda. Published by Ramakrishna Vedanta Math, 1971.

পরবর্তী জীবনে তিনি লেখালেখি করেছেন। তিনি মূলত নজরুল ঘরানার লেখক ছিলেন। তার বিভিন্ন লেখা বাংলাদেশের মাধ্যমিক ও উচ্চ মাধ্যমিক পর্যায়ের পাঠ্যক্রমের অন্তর্ভুক্ত হয়।

বার্নেস মিউজিক্যাল থিয়েটারে কর্মজীবন শুরু করেন। কৈশোরে কয়েক বছর তিনি ন্যাশানাল ইউথ মিউজিক থিয়েটারে কাজ করেছেন। এই সংগঠনের প্রাক্তনীদের মধ্যে রয়েছেন জ্যুড ল ও জেমি বেল। পনেরো বছর বয়সে বার্নেস বাগসি মেলন-এর ওয়েস্ট এন্ড মিউজিক্যাল উপস্থাপনায় ড্রাম-বাদক হিসেবে কাজ করেন। এটিই তাঁর প্রথম পেশাদার কাজ। কিছুদিন পপ বয় ব্যান্ড হাইরাইজে তিনি গায়ক হিসেবেও কাজ করেছেন। এই বয় ব্যান্ডটি ২০০৪ সালে ইউরোভিশন সং কনটেস্টে যুক্তরাজ্যের প্রতিনিধিত্ব করেন। তাঁরা "লিডিং মে অন" গানটি গেয়েছিলেন। যদিও তাঁরা জেমস ফক্স ও "হোল্ড অনটু আওয়ার লভ" গানটির কাছে পরাজিত হন। ২০০৬ সালে বার্নেস টেলিভিশনে কাজ করতে শুরু করেন। ডক্টরস নামক যুক্তরাজ্যের একটি টেলিভিশন ধারাবাহিকে তিনি এক অতিথি শিল্পী হিসেবে অভিনয় করেন। সেই বছরই দ্য হিস্ট্রি বয়েজ-এর ওয়েস্ট এন্ড প্রযোজনায় সম্মিলিত শিল্পীদলের সঙ্গে যুক্ত হন। এতে তিনি যৌন উত্তেজনা-সৃষ্টিকারী ডাকিনের ভূমিকায় অভিনয় করেন। এই চরিত্রটি নাট্যমঞ্চে ও দ্য হিস্ট্রি বয়েজ চলচ্চিত্রে প্রকৃতপক্ষে ডমিনিক কুপার অভিনয় করেছিলেন।

ক্যাসি ব্রিসবেন, কুইন্সল্যান্ড জন্মগ্রহণ করেন, তখন তাঁর নাম রিচার্ড গেভিন গার্ডিনার ক্যাসি ছিল, কিন্তু তিনি পরবর্তীতে "গেভিন" বাদ দেন। তাঁর পিতার নাম রিচার্ড গার্ডিনার ক্যাসি একজন অনুরাগী ধনী ব্যক্তি এবং আইরিশ বংশদ্ভুত কুইন্সল্যান্ড আইনসভার সদস্য ছিলেন। তাঁর মা, ইভলিন, অন্য আরেক ধনী অনুরাগী ব্যক্তি জর্জ হ্যারিসের কন্যা তিনিও কুইন্সল্যান্ড লেজিসলেটিভ কাউন্সিলের সদস্যছিলেন। তাঁর পিতা ১৮৯৩ সালে তাঁর পরিবারকে মেলবোর্নে নিয়ে আসেন এবং একজন সমৃদ্ধ কোম্পানির পরিচালক নিযুক্ত হন।
পিছনের ডানার নিম্নতলের মূল রঙ ভীষন ভিন্ন ভিন্ন হয়; ডিসকাল অংশে একটি অস্পষ্ট ঢেউ খেলানো রেখা পরিলক্ষিত হয়। পিছনের ডানায় সেল এর শেষ ভাগে একটি ছোট ছোপ এবং টার্মেনে কয়েকটি ক্ষুদ্র ছোপ দেখা যায়।

ডিসেম্বর, ২০১৪ সালে এ পরিবেশনা গুলশান ক্লাব, কেন্দ্রীয় শহীদ মিনার, জাতীয় যাদুঘর মিলনায়তন, বাংলাদেশ শিল্পকলা একাডেমির এক্সপেরিমেন্টাল থিয়েটার হল, সিরাজগঞ্জের মনসুর হল এবং চট্টগ্রাম থিয়েটার ইনস্টিটিউটে মঞ্চস্থ হয়েছিল।

এখানে সাক্ষরতার হার ৬৯%, । পুরুষদের মধ্যে সাক্ষরতার হার ৭৬%, এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে কোপারগাঁও এর সাক্ষরতার হার বেশি।

যেকোনো উপায়ে প্রোগ্রামিং ভাষা তত্ত্বের ইতিহাস নিজেদের প্রোগ্রামিং ভাষার উন্নয়নের থেকেও এগিয়ে।আলোন্‌জো চার্চ এবং স্টিফেন কোলে ক্লিনি ১৯৩০ দশকের দিকে ল্যামডা ক্যালকুলাস এর উন্নয়ন সাধন করেছিলেন যেটিকে কেউ কেউ মনে করেন বিশ্বের প্রথম প্রোগ্রামিং ভাষাˌ যদিও এটির উদ্দেশ্য ছিল মডেল গুনতি কিন্তু তার থেকেও বেশি ছিল প্রোগ্রামারদের জন্য একটি কম্পিউটার সিস্টেমের আলগোরিদিম বর্ণনা করা।ল্যামডা ক্যালকুলাস এর উপর পাতলা আবরণ প্রদান করে অনেক আধুনিক ফাংশনভিত্তিক প্রোগ্রামিং ভাষা বর্ণিত হয়েছে এবং অনেকেই এর পরিপ্রেক্ষিতে সহজেই এর শর্তাবলী বর্ণনা করেছেন।

রবার্ট মেঞ্জিজ ১৯৩৯ সালে প্রথমবারের মত প্রধানমন্ত্রী হন। তিনি তাঁকে প্রতিদ্বন্দ্বী ভেবে সরবরাহ ও উন্নয়নের অপেক্ষাকৃত কম গরুত্বপূর্ণ পদে সরিয়ে দেন। মেঞ্জিজ তাঁকে যুক্তরাষ্ট্রে প্রথম অস্ট্রেলিয়ার রাষ্ট্রদূত নিয়োগ করার পর তিনি ১৯৪০ সালে সংসদ থেকে পদত্যাগ করেন। এটি যুদ্ধকালীন আশাপ্রদ প্রস্তাব ছিল কিন্তু তা ঘরোয়া রাজনীতি থেকে ক্যাসিকে চীরতরে সরিয়ে দেয়। যুক্তরাষ্ট্র যখন যুদ্ধে জরিয়ে পড়ে তখন ক্যাসি উয়াসিংটন ডিসি- তে ছিলেন এবং যুক্তরাষ্ট্র এবং অস্ট্রেলিয়ার মধ্যকার দ্বিপাক্ষিক বন্ধুত্ব স্থাপনের জন্য গুরুত্ব পূর্ণ ভুমিকা পালন করেন। এর ফলে তিনি পাবলিক রিলেশন কাউন্সিলর আর্ল নিউজমের সঙ্গে জড়িয়ে পরেন।

কলিন রিড মিলার (ইংরেজি: Colin Miller; জন্ম: ৬ ফেব্রুয়ারি, ১৯৬৪) ভিক্টোরিয়ার ফুটসক্রে এলাকায় জন্মগ্রহণকারী সাবেক অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৮ থেকে ২০০১ সময়কালে অস্ট্রেলিয়া দলের পক্ষে ১৮ টেস্টে অংশ নিয়েছেন কলিন মিলার। দলে তিনি মূলতঃ বোলার ছিলেন। ডানহাতে অফ ব্রেক বোলিংয়ের পাশাপাশি নিচের সারিতে ডানহাতে ব্যাটিংয়ে পারদর্শিতা দেখিয়েছেন তিনি।

১০ ফেব্রুয়ারি, ১৯৯৬ সালে ফিলাডেলফিয়া, পেনসিলভানিয়ায় শুরু হওয়া যন্ত্র বনাম মানুষের মধ্যকার আনুষ্ঠানিক খেলা শুরু হয়। এর মাধ্যমেই ডীপ ব্লু প্রথমবারের মতো ঐ সময়ের বিশ্ব চ্যাম্পিয়ন ও শীর্ষস্থানীয় ইলো রেটিংধারী দাবাড়ু হিসেবে গ্যারি কাসপারভের বিরুদ্ধে প্রতিযোগিতায় অবতীর্ণ হয়। এতে সাদা ঘুঁটি ও সিসিলিয়ান ডিফেন্স (বি২২) ১ম খেলায়ই এটি নিয়মিতভাবে সময় নিয়ন্ত্রণ করে ডীপ ব্লু। ফলে গ্যারী কাসপারভ পরাভূত হন।

Shirer, William L. Berlin Diary: The Journal of a Foreign Correspondent 1934-1941. Edison, New Jersey: BBS Publishing Corporation, 1985. আইএসবিএন ৯৭৮-০-৮৮৩৬৫-৯২২-৯.

১৯২২ সালে অভেদানন্দ পদব্রজে হিমালয় পার হয়ে তিব্বতে গিয়েছিলেন। সেখানে তিনি বৌদ্ধ দর্শন ও লামাবাদ অধ্যয়ন করেছিলেন। হিমিস গুম্ফায় তিনি যিশুর অজ্ঞাত বছরগুলি সংক্রান্ত একটি পাণ্ডুলিপি আবিষ্কার করেছিলেন। এই পাণ্ডুলিপিটি রামকৃষ্ণ বেদান্ত মঠ প্রকাশিত স্বামী অভেদানন্দ'স জার্নি ইনটু কাশ্মীর অ্যান্ড টিবেট গ্রন্থের অন্তর্ভুক্ত করা হয়েছে।
২৭ শে জুন ২০১৭ তারিখে ভুটান বিতর্কিত অঞ্চলের একটি রাস্তা নির্মাণের বিরুদ্ধে চীনকে প্রতিবাদ জানায়। ভুটান সরকারের মতে, চীন দক্ষিণ দিকে দুই কিলোমিটার জুফেরি রিজির কাছে জর্নপেল্লিতে ভুটানের সেনা ক্যাম্পের সামনে ডোকালামে রাস্তা সম্প্রসারণের চেষ্টা করে;যে রিজ চীন দ্বারা সীমানা হিসাবে বিবেচনা করা হয় কিন্তু ভুটান এবং ভারত উভয় দ্বারা , ভারত এর অত্যন্ত কৌশলগত শিলিগুড়ি করিডোর দিকে প্রসারিত। ভুটানের সীমান্তে উচ্চ সতর্কতা জারি করা হয়েছিল এবং ক্রমবর্ধমান উত্তেজনা সৃষ্টির কারণে সীমান্ত নিরাপত্তা কঠোর হয়ে পড়েছিল।

ডেলাওয়্যার রুট ১৭ (ডিই ১৭) দুই-লেন বিশিষ্ট একটি ডেলাওয়্যার রাজ্য মহাসড়ক, যেটি সাসেক্স কাউন্টিতে অবস্থিত। রাস্তাটি উত্তর-পূর্বদিক থেকে দক্ষিণ-পশ্চিম দিকে চলমান। এর শুরু হয়েছে সেলবিভ্যালির ডিই ৫৪ থেকে রোক্সানার মধ্যবর্তি অংশকে বলা হয় বেথানি রোড। রাস্তাটি দক্ষিণাঞ্চলীয় সাসেক্স কাউন্টির গ্রাম্য এলাকা ধরে চলমান। সেলবিভ্যালি এবং বেথানি বিচ এলাকার সংযোগ সড়ক হিসেবে ডিই ১৭ ব্যবহৃত হয়। রাস্তাটি ১৯২০ সালে রাজ্য মহাসড়ক হিসেবে তৈরী করা হয় এবং ১৯৩৮ সালে ডিই ১৭ নাম দেওয়া হয়।

ওটাম ১৯৭৯ সালে ক্যালিফোর্নিয়াতে জন্ম নেন।চার বছর বয়সে তিনি ভায়োলিন বাজানো শুরু করেন।কলবার্ন স্কুল অব পারফরমিং আর্টে তিনি ভর্তি হন এর ছয় বছর পরে যেখানে তিনি পরীক্ষা চালাতে থাকেন ইম্প্রোভাইজেশন্যাল স্টাইলের বাজানোর সাথে যা তিনি করে নাইজেল কেনেডির মাধ্যমে অণুপ্রাণিত হয়ে।২০০৩ সালে তিনি বলেন যে তার খাওয়া ,ঘুম ও নিঃশ্বাস হলো তার নিজের রেকর্ডিং যা বেশি বড় ও বারাবার করা হচ্ছিল বলে মনে তার শিক্ষকরা।তিনি পরে স্কুল ছেড়ে দেন তার তাকে হয়রানি করা হচ্ছিল বলে। তিনি ব্লুমিংটনের ইন্ডিয়ানাতে সন্মানজনক ইন্ডিয়ানা ইউনিভার্সিটি স্কুল অব মিউজিকে পড়ার সুযোগ পান। কিন্তু ২ বছর পর তা ত্যাগ করেন তার অপ্রচলিত চুলের ধরন ও সঙ্গীত নিয়ে।২০০০ সালে তিনি তার নিজস্ব রেকর্ড লেবেল ট্রেইটর রেকর্ডস থেকে তার ক্ল্যাসিক্যাল ভায়োলিনের অ্যালবাম অন আ ডে বের করেন। ওটাম প্রথম পরিচিতি পান যখন কোর্টনি লাভ তার অ্যালবাম আমেরিকা’স সুইটহার্ট করার জন্য তাকে ফ্রান্সে নিয়ে আসেন।২০০৭ সালে ২২শে জানুয়ারি থেকে ১১ই আগস্ট পর্যন্ত তিনি ওফেলিয়াক ও আনলেসড অ্যালবাম প্রচারণার জন্য সারা ইউরোপ ভ্রমণ করেন। তিনি সে সময় জার্মানি, অস্ট্রিয়া,ইংল্যান্ড ও হল্যান্ড ভ্রমণ করেন।২০০৯ সালে আগস্টে মুক্তি পাওয়া ওটেপ ব্যান্ডের স্ম্যাশ দ্যা কন্ট্রোল মেশিনে অ্যালবামে ভায়োলিন বাজান।

وَقَالُوا قُلُوبُنَا فِي أَكِنَّةٍ مِّمَّا تَدْعُونَا إِلَيْهِ وَفِي آذَانِنَا وَقْرٌ وَمِن بَيْنِنَا وَبَيْنِكَ حِجَابٌ فَاعْمَلْ إِنَّنَا عَامِلُونَ

ফ্রাঙ্কলিন পদক প্রকৌশল এবং বিজ্ঞান সংক্রান্ত গবেষণায় প্রদত্ত একটি সম্মানজনক পদক যা যুক্তরাস্ট্রের ফিলাডেলফিয়ার ফ্রাঙ্কলিন ইনিস্টিটিউট কর্তৃক প্রদান করা হতো।

শস্য কোটার জন্য ঢেঁকির গর্তে শস্য ঢেলে দিয়ে এক জন বা দু'জন ঢেঁকির গোড়ায় ক্রমাগত চাপ দেয়। অন্যদিকে মুষলের আঘাতের ফাঁকে ফাঁকে আরেক জন গর্তের কাছে বসে শস্যগুলো নাড়াতে থাকে।

এই চলচ্চিত্রের অণুকরণে বলিউডে দুটি চলচ্চিত্র নির্মিত হয়েচে। আমির খান এবং পূজা ভাট অভিনীত মহেশ ভাট পরিচালিত দিল হ্যায় কে মানতা নেহি (১৯৯১) এবং রাজ কাপুর এবং নার্গিস অভিনীত অনন্ত ঠাকুর পরিচালিত চোরি চোরি (১৯৫৬)।

আগ্রাবাদ সরকারি কলোনি উচ্চ বিদ্যালয় বন্দর নগরী চট্টগ্রামের একটি বেসরকারি শিক্ষা প্রতিষ্ঠান। এটি চট্টগ্রামের অন্যতম প্রাচীন বিদ্যালয়। মাধ্যমিক বিদ্যালয় হিসেবে সুপরিচিত হলেও বর্তমানে এখানে কিন্ডারগার্টেন থেকে শুরু করে মাধ্যমিক শ্রেনী পর্যন্ত লেখাপড়ার ব্যবস্থা চালু রয়েছে।
আইএনএস কিলতান (পি৩০) প্রকল্পটি ২৮-এর অধীনে নির্মিত ভারতীয় নৌবাহিনীর একটি এন্টি-সাবমেরিন ওয়ারফেয়ার কেরোভেট। এটি ভারতীয় নৌবাহিনীর সাথে আধিপত্যের বিভিন্ন পর্যায়ে চারটি কমোন্টা-শ্রেণী কেরোভেট গুলির তৃতীয় জাহাজ। জাহাজটি কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড, দ্বারা নির্মিত হয়েছিল এবং ২৬ শে মার্চ ২০১৩ তারিখে চালু করা হয়েছিল। কিলতান স্থানীয়করণের নৌযানের প্রচেষ্টায় অগ্রণী ভূমিকা পালন করে এবং ভারতের নিজস্ব প্রযুক্তিতে তৈরি যন্ত্রাংশ থেকে জাহাজের ৯০% নির্মান করা হয়েছে। আইএনএস কিলতানের কমিশন হয় ১৬ অক্টোবর ২০১৭ সালে।

দুই ভাই নিজেদের কোনো উপায়ে বধ করতে পারেন না। তাঁরা তাঁর উপক্রমণের সর্বশেষ অবতার। তাঁদের শরীর যুদ্ধে নষ্ট করতে পারে এমন কোনো অস্ত্র নেই! তাই তাঁদের যুদ্ধ করতে হবে অন্য উপায়ে।

পশ্চিম চম্পারণ লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম। ২০০৮ সালে ভারতের সীমানা পুনর্নির্ধারণ কমিশন কর্তৃক লোকসভা কেন্দ্রগুলির সীমানা পুনর্নির্ধারণের সময় এই কেন্দ্রটি গঠিত হয়।

কর্মকার ১৯৯৩ ভারতের ত্রিপুরা রাজ্যের আগরতলায় এক বাঙালি পরিবারে জন্মগ্রহন করে। তার বয়স যখন ৬ বছর, তখন থেকেই সে জিমন্যাস্টিকসের প্রশিক্ষণ নেওয়া শুরু করে। তখন থেকেই তার কোচ হিসাবে প্রশিক্ষণ দিচ্ছে বিশ্বেশ্বর নন্দী।

২০০১ সালের তথ্য অনুযায়ী সারা বিশ্বে ২.১ বিলিয়ন খ্রীস্ট ধর্মের অনুসারী আছে। সে হিসেবে বর্তমানে এটি পৃথিবীর বৃহত্তম ধর্ম। ইউরোপ, উত্তর ও দক্ষিণ আমেরিকা, সাব-সাহারান আফ্রিকা, ফিলিপিন্স দ্বীপপুঞ্জ ও ওশেনিয়া অঞ্চলে খ্রীস্ট ধর্ম প্রধান ধর্ম হিসেবে পালিত হয়।

রেসেলম্যামিয়া ২৯ (বিজ্ঞাপনে WrestleMania NY/NJ হিসেবে মুদ্রণ করা হয়েছে) ছিল ২৯তম বার্ষিক রেসেলম্যানিয়া পেশাদারি কুস্তি প্রতি-দর্শনে-পরিশোধ আয়োজন। এটি প্রযোজনা করেছে ডাব্লিউডাব্লিউই। ২০১৩ সালের ৭ এপ্রিল ইস্ট রাথারফোর্ড, নিই জার্সির মেটলাইফ স্টেডিয়ামে হয়। এই রেসেলম্যানিয়ায় ৮০,৬৭৬ ভক্ত উপস্থিত হয় , ডাব্লিউডাব্লিউই এর ইতিহাসে রেসেলম্যানিয়া ৩ এর পর বেশি উপস্থিতি।

কমোর্ত-শ্রেণীটি প্রকল্প ২৮-এর অংশ হিসেবে নৌবাহিনীর অধিনায়ক দ্বারা নকশা (ডিজাইন) করা হয়েছে। এটি পারমাণবিক, জৈবিক ও রাসায়নিক পরিবেশের অধীনে যুদ্ধ করতে সক্ষম। এটি উন্নত দ্রুতগতির বৈশিষ্ট্য যুক্ত এবং ভারতীয বিরোধী সাবমেরিন যুদ্ধবিষয়ক ক্ষমতা বাড়ানো একটি রাডারের ধরা না পড়া (নিম্ন রাডার স্বাক্ষর সঙ্গে) ভারতীয় নৌবাহিনীর একটি ফ্রন্টলাইন যুদ্ধ জাহাজ। জাহাজটির মধ্যে ১৭ জন অফিসার এবং ১০৬ নাবিক থাকবে।

Mosley, Charles, সম্পাদক (২০০৩)। Burke's Peerage, Baronetage & Knightage, Clan Chiefs, Scottish Feudal Barons 1 (107th সংস্করণ)। Wilmington: Burke's Peerage & Gentry। আইএসবিএন 978-0-9711966-2-9।

বাংলাদেশ, ভারত, নেপাল, ভুটান, পাকিস্তান, শ্রীলঙ্কা, মিয়ানমার, থাইল্যান্ড, লাওস, ভিয়েতনাম, কম্বোডিয়া, ইন্দোনেশিয়া, ফিলিপাইন, চীন, তাইওয়ান ও জাপান লাল ঘুঘুর স্থায়ী আবাসস্থল। এদের অনেকসময় অনিয়মিত পরিযায়ী হিসেবে আশেপাশের দেশ আফগানিস্তান, ইরান, ওমান, কোরিয়া ও রাশিয়ায় দেখা যায়। লাল ঘুঘু সিঙ্গাপুরে অবমুক্ত করা হয়েছে। সংযুক্ত আরব আমিরাতেও পাখিটি দেখা গেছে, তবে এর উৎস সম্পর্কে নিশ্চিত হওয়া যায় নি। একসময় বিশ্বব্যাপী প্রচুর সংখ্যায় থাকলেও শিকারীদের কবলে পড়ে ও ঝোপ-জঙ্গল কমে যাওয়ায় বর্তমানে এদের সংখ্যাও কমে যাচ্ছে।

Wiley, Mason and Damien Bona. Inside Oscar: The Unofficial History of the Academy Awards. New York: Ballantine Books, 1987. আইএসবিএন ০-৩৪৫-৩৪৪৫৩-৭.
ক্যাসির পিতা ১৯১৯ সালে মারা যান এবং তার পিতার প্রকৌশল এবং খনি সংশ্লিষ্ট ব্যবসা প্রতিষ্ঠানের দায়িত্ব গ্রহণের জন্য যুদ্ধ শেষে তিনি মেলবোর্নে ফিরে আসেন। প্রধানমন্ত্রী স্ট্যানলি ব্রুস কতৃক ১৯২৪ সালে লন্ডনের রাজনৈতিক লিয়াজন অফিসার নিয়োগ প্রাপ্ত হওয়ার পূর্ব পর্যন্ত সেই কাজের দায়িত্বে ছিলেন, জেমস স্কালিনের রাজনৈতিক ও অর্থনৈতিক বিষয়ে ব্রুস এবং তার শ্রম উত্তরাধিকারী উভয় জন্য আভ্যন্তরীণ গোপনীয় প্রতিবেদন পাঠাতেন এবং ১৯৩১ সাল পর্যন্ত এই কাজে বাহাল থাকেন। তিনি ১৯২৬ সালে স্যার চার্লস স্নডগ্রাস রায়ান কন্যা ইথেন ম্যারিয়ন সামনার (মেইন) রায়ানের পরিণয় সুত্রে আবদ্ধ হন, তাদের দুই সন্তন ছিল।

বিভিন্নভাবে এবং বিশেষত্বের বিভিন্ন মাপকাঠিতে বনগুলিকে শ্রেণীভুক্ত করা হয়। তারই একটার পরিভাষা হলো ‘বায়মে, প্রজাতির অধিকাংশের পাতার দীর্ঘজীবনের সঙ্গে কীভাবে গাছপালা টিকে থাকে তাকেই প্রকাশ করা হয় এই পরিভাষা দিয়ে (এই প্রজাতিগুলি চির হরিৎ পর্ণমোচী তা বোঝা যায়)। আরেকটা স্বাতন্ত্রও আছে, যেখানে বনগুলি বড় পাতার গাছ, সরলবর্গীয় (সূঁচালো পাতা) গাছ অথবা মিশ্র ধরনের গাছ দিয়ে সাজানো।

উদ্যানটি দিকে অগ্রসর হওয়ার পথটি বেশ সংকীর্ণ এবং বিপজ্জনক এবং বর্ষার দিনগুলিতে এটি আরও বেশি ঝুঁকিপূর্ণ হয়ে পড়ে। এটি ১৪৫০ মিটার বিসৃত অঞ্চল এবং সমুদ্রপৃষ্ট থেকে প্রায় ৫০০০ মিটার উপরে অবস্থিত। উদ্যানটি মোট ৭৭৫০ হেক্টর এলাকার সমন্বয়ে গঠিত হয়েছে।

সূর্য মন্দির সূর্যের উদ্দেশ্যে গুজরাটে নির্মিত একটি মন্দির। এটি আহমেদাবাদ থেকে ১০২ কি মি দূরে পুষ্পবতী নদীর তীরে নির্মিত। ১০২৬ সালে সোলাঙ্কি রাজত্ব কালে মন্দিরটি নির্মিত হয়। বর্তমানে মন্দিরটি উপাসনার কাজে ব্যবহৃত হয় না বরং এটি ভারতীয় প্রত্নতত্ত্ব অধিদপ্তরের অধীনে রয়েছে। সম্পূর্ণ মন্দিরের বিভিন্ন নকশা,কারুকাজ ও স্থ্যাপত্যের মাঝে বিভিন্ন গানিতিক সংখ্যা,জ্যামিতি ও জ্যোতির্বিজ্ঞানের তাৎপর্যপূর্ণ সৌন্দর্য রয়েছে।

তিনি কলকাতার স্কটিশ চার্চ কলেজ এ লেখাপড়া করেন। তৎকালীন সময় তা ছিল সুখ্যাতি সম্পন্ন। সেখানে বহু ভক্ত পরিবারের সন্তানরা অধ্যায়ন করত। কলেজটি উত্তর কলকাতায় ছিল যা অভয়ের বাড়ির থেকে বেশি দূরে ছিল না ।সেই সময় তিনি ইংরেজী এর পাশাপাশি সংস্কৃত নিয়ে অধ্যায়ন করেন।

এতে বাংলা পল্লীগাঁথার অ্যানিমেশন ও ফ্ল্যাশব্যাকের ন্যায় মিশ্র মাধ্যম ব্যবহার করা হয়েছে। শেষদিকে বীরাঙ্গনা মহিলাদের ক্যামেরায় তাঁদের সরাসরি বক্তব্য ভিডিও ফুটেজে ধারন করে দীর্ঘসময় দেখানো হয়। এতে সম্মান হারানোর ন্যায় কলঙ্কজনক অধ্যায়ের ফলে তাঁদের সন্তানদের উপহাসের পাত্র হওয়াসহ শেষকৃত্যে কারও না আসার বিষয়ে দুঃশ্চিন্তাগ্রস্ততার কথা বলা হয়।

বন্দি ক্যাম্পে লেফট্যানান্ট কর্নেল পোদভস্কি র‌্যাম্বোকে জেড়া শুরু করে। এক পর্যয়ে সেই আদিবাসী মেয়ের সহয়তায় র‌্যাম্বো ক্যাম্প থেকে পালিয়ে যায়। ক্যাম্পের সৈন্যরা তাদের পিছু ধাওয়া করে। এক সকালে নদীর ধারে পানি আনতে গেলে সৈন্যদের গুলিতে মেয়েটি মারা যায়। এরপর র‌্যাম্বোকে ধরতে আর্মি হেলিকাপ্টার নিয়ে ক্যাম্পের সৈন্যরা আসলে র‌্যাম্বো হেলিকাপ্টারের সৈন্যকে হত্যা করে বাকী বন্দিদের উদ্ধার ও প্রতিশোধ নেয়ার জন্য হেলিকাপ্টারটি নিয়ে ক্যাম্পের দিকে যেতে থাকে। ক্যাম্পের পাহারারত সৈন্যরা হেলিকাপ্টারটিকে প্রথমে তাদের মনে করলেও যখন র‌্যাম্বো গুলি শুরু করে তখন তাদের ভুল ভাঙ্গে। র‌্যাম্বো ক্যাম্প প্রায় ধংস্ব করে বন্দিদের উদ্ধার করে আবার আকাশে উড়াল দেয়। কিন্তু শত্রুদের অপর একটি হেলিকাপ্টার তাদেরকে পিছন দিক থেকে ধাওয়া করে কিন্তু র‌্যাম্বো সেই হেলিকাপ্টারটিও ধংস্ব করে বন্দিদের প্রয়ধংস্ব হওয়া হেলিকাপ্টার নিয়ে কমান্ড সেন্টারে ফিরে আসে।
এপ্রিল ২০১৬ সালে, কর্মকার ৫২.৬৯৮ পয়েন্ট নিয়ে প্রথম ভারতীয় নারী জিমন্যাস্ট হিসাবে অলিম্পিক গেমসের জন্য যোগ্যতা অর্জন করে, যা ৫২ বছর পরে ভারতের প্রথম জিমন্যাস্টিকস প্রতিযোগিতায় অংশগ্রহণের যোগ্যতা অর্জন। কর্মকার গোস্পোর্ট ফাউন্ডেশন কর্তৃক সমর্থিত।

গোটা বিশ্বে বহু সংখ্যক বন প্রকারভেদ ব্যবস্থার প্রস্তাব করা হয়েছে, কিন্তু কোনোটাই সর্বজনীন স্বীকৃত নয়। অন্যান্য জটিল ব্যবস্থার থেকে UNEP-WCMC-এর বন প্রকারভেদ ব্যবস্থা একটা সরলীকৃত ব্যবস্থা (যথা,UNESCO -র জঙ্গল ও বনভূমি উপবিভাগ)। বিশ্বজুড়ে এই ব্যবস্থাটি বনগুলিকে ২৬টি মূল শ্রেণীতে ভাগ করেছে, যাতে জলবায়ু এলাকার পাশাপাশি প্রধান গাছপালার চরিত্র তুলে ধরা হয়েছে।

স্বামী অভেদানন্দ (২ অক্টোবর, ১৮৬৬ – ৮ সেপ্টেম্বর, ১৯৩৯) ছিলেন রামকৃষ্ণ পরমহংসের একজন সাক্ষাৎশিষ্য। ১৮৯৭ সালে স্বামী বিবেকানন্দ তাঁকে নিউ ইয়র্ক বেদান্ত সোসাইটির প্রধান নিযুক্ত করে পাশ্চাত্যে বেদান্তের বাণী প্রচার করতে পাঠিয়েছিলেন। বেদান্তের উপর অভেদানন্দ একাধিক গ্রন্থ রচনা এবং পরবর্তীকালে কলকাতা ও দার্জিলিঙে “রামকৃষ্ণ বেদান্ত মঠ” প্রতিষ্ঠা করেছিলেন। তিনি ছিলেন একজন খ্যাতনামা বাগ্মী, বিশিষ্ট লেখক ও যোগী।

উকিল মুন্সীর চিহ্ন ধরে গীতিকবি, গায়ক ও সাধক উকিল মুন্সীর জীবনীগ্রন্থ। বইটি লিখেছেন গবেষক ও সাংবাদিক ওয়াহিদ সুজন। প্রকাশনা সংস্থা ঐতিহ্য থেকে বইটি ২০১৫ সালে মে মাসে প্রথম প্রকাশিত হয়, এবং পরে ২০১৬ সালের অমর একুশে গ্রন্থমেলায় প্রকাশিত হয়। বইটির ভূমিকা লিখেছেন ফরহাদ মজহার এবং প্রচ্ছদ করেছেন ধ্রুব এষ।

১৯৮৩ সালের আগ পর্যন্ত, চিত্রল গলকে চিত্রলের সাবেক মেহতার ব্যক্তিগত সম্পত্তি বলে মনে করা হত। উদ্যানটি নির্মানের পর থেকে এর সার্বিক অবস্থা সম্পর্কে বিভিন্নভাবে বিতর্ক লক্ষ্য করা যায়। যার ফলে সাবেক মেহেরের উত্তরাধিকারী এবং পাকিস্তান সরকারের মধ্যে চলমান মামলার বিষয়টি হয়ে উঠে আসে।

এটির সৌন্দর্য, হামলাচারিতা এবং লাফানোর ক্ষমতার কারণে শর্টফিন মকো হাঙ্গরকে দুর্দান্ত গেমফিস হিসেবে ভাবা হয়। জীবিত শর্টফিন মকো হাঙ্গর এ কারণে বিনোদনমূলক জেলেদের কাছে শিকারে পরিণত হয়। এটি একটি অত্যন্ত বাণিজ্যিক প্রজাতি হিসেবে বেশ নামকরা। পরিমিত পরিমাণে মার্কিন যুক্তরাষ্ট্রের ক্যালিফোর্নিয়াসহ আরো অনেক বাজারের এটিকে খুঁজে পাওয়া যেতে পারে যেখানে কখনও কখনও এটি এক ধরনের সামুদ্রিক মাছ হিসাবে বিক্রি হয়। এটির মূলতঃ পাখনা এবং যকৃতের তেল বাজারে বিক্রী হয়। মকো হাঙ্গর ধরার উপাদান হলো সামুদ্রিক টুনা মাছ যেটিকে ফাঁদ হিসাবে ব্যবহার করা হয়।

ঢাকার মিরপুরে ফাউন্ডেশন প্রতিষ্ঠিত হূদরোগ ইনস্টিটিউট ও হাসপাতালে সব ধরনের হূদরোগের পরীক্ষা ও চিকিৎসা সুবিধা রয়েছে। ওপেন-হার্ট সার্জারি যেমন, বাল্ব সংযোজন এবং ভাস্কুলার (ধমনী ও শিরা সংক্রান্ত) অপারেশন এখানে নিয়মিত করা হয়। এখানে বাই-পাস সার্জারির সুবিধাও রয়েছে। ভর্তিকৃত রোগী ছাড়াও ইনস্টিটিউট হাসপাতালের বহির্বিভাগে বহু রোগীর চিকিৎসা প্রদান করা হয়। এ ইনস্টিটিউটে রয়েছে কার্ডিওলজি, কার্ডিওভাস্কুলার সার্জারি, অ্যানেস্থেসিওলজি, কার্ডিওভাস্কুলার রেডিওলজি, বায়োকেমিস্ট্রি, প্যাথোলজি, হিমাটোলজি, ব্লাড ট্রান্সফিউশন, এপিডেমিওলজি ও প্রতিষেধক ঔষধ এবং পুনর্বাসন বিভাগ। চিকিৎসা ছাড়াও এখানে স্নাতকোত্তর ডিগ্রি যেমন এম.ডি (কার্ডিওলজি) এম.এস (কার্ডিওথোরাসিক সার্জারি) এবং ডি.কার্ড ও প্রদান করা হয়। এছাড়াও এখানে সেবিকাদের প্রশিক্ষণ প্রদান করা হয়।

Casey, Richard Gardiner; Millar, T. B. (১৯৭২)। Australian foreign minister: the diaries of R.G. Casey, 1951–60। London: Collins। পৃ: 352। আইএসবিএন 0-00-211001-6।
কেন্‌জাবুরো ওহয়ে 大江 健三郎 (Ōe Kenzaburō, জন্ম, ৩১ জানুয়ারি, ১৯৩৫) বিংশশতাব্দীর একজন জাপানী কথাসাহিত্যিক। আধুনিক জাপানী সাহিত্যে তিনি এক কিংবদন্তি চরিত্র। তাঁর সৃষ্টিকর্মের অধিকাংশই ফরাসী এবং আমেরিকান সাহিত্য ও সাহিত্য-তত্ত্ব দ্বারা প্রভাবিত। তাঁর সাহিত্য কর্মগুলো পারমাণবিক অস্ত্র, পারমাণবিক শক্তি, অস্তিত্ববাদ প্রভৃতি রাজনৈতিক, সামাজিক এবং দার্শনিক বিষয়বস্তু নিয়ে আবর্তিত হয়েছে। ১৯৯৪ খ্রিস্টাব্দে তিনি সাহিত্যে নোবেল পুরস্কার লাভ করেন।

বেইলি তাঁর সমগ্র খেলোয়াড়ী জীবনে ইংল্যান্ডের পক্ষ হয়ে চারটি টেস্ট ও চারটি একদিনের আন্তর্জাতিকে অংশগ্রহণ করেছেন। ১৯৮৮ সালে দুর্ধর্ষ ওয়েস্ট ইন্ডিজ ক্রিকেট দলের বিপক্ষে টেস্ট অভিষেক ঘটে রব বেইলির। এরপর শীতকালে ভারত সফরের জন্য নির্বাচিত হলেও রাজনৈতিক কারণে সফরটি বাতিল হয়ে যায়। তিনিসহ বেশ কয়েকজন ইংল্যান্ডের খেলোয়াড় দক্ষিণ আফ্রিকার সাথে ক্রীড়া সম্পর্ক বজায় রাখেন। ১৯৮৯ সালে দক্ষিণ আফ্রিকায় বিদ্রোহী দলের সফরে ইংল্যান্ডের পক্ষে বিশেষভাবে নির্বাচিত হন তিনি। ১৯৮৯ মৌসুমের শুরুতে তাঁর দূর্বল ক্রীড়াশৈলী চোখে পড়ে। তা স্বত্ত্বেও ১৯৮৯-৯০ মৌসুমে ওয়েস্ট ইন্ডিজ সফর থেকে তাঁকে দলে নেয়া হয়। সিরিজের তৃতীয় ও তাঁর প্রথম খেলায় উভয় ইনিংসেই তিনি শূন্য রান পান। অ্যান্টিগুয়ায় অনুষ্ঠিত চতুর্থ টেস্টে ওয়েস্ট ইন্ডিজের অধিনায়ক ভিভ রিচার্ডসের অখেলোয়াড়সুলভ আউটের আবেদনে তিনি তাঁর সর্বোচ্চ ৪২ রানের ইনিংস করেন। তাঁর অংশগ্রহণকৃত ছয় ইনিংসের মধ্যে একটিতে অর্ধ-শতক রানের কোটা অতিক্রম করতে পারেননি।

ওঝা ধন্বন্তরির ভিটা বা ওঝা ধন্বন্তরির ঢিবি বাংলাদেশের রাজশাহী বিভাগে অবস্থিত একটি প্রাচীন স্থাপনা। এটি মূলত বগুড়া জেলার শিবগঞ্জ উপজেলায় অবস্থিত একটি প্রাচীন স্থাপনা যা মহাস্থানগড় থেকে প্রায় ৪ কিলোমিটার দক্ষিণে এবং গোকুল মেধ থেকে ১.৬ কিলোমিটার দক্ষিণ পশ্চিমে হরিপুর মৌজায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
ফা-দাম-পা-সাংস-র্গ্যাস তিন থেকে সাত বার তিব্বত ভ্রমণ করেন। তিব্বতীরা তাঁর কৃষ্ণবর্ণের শরীরের জন্য তাঁকে র্গ্যা-গার-নাগ-ছং (ওয়াইলি: rgya gar nag chng) বা কৃষ্ণবর্ণের ভারতীয় বলে অভিহিত করতেন। দেব-থের-স্ঙ্গোন-পো গ্রন্থানুসারে, তৃতীয়বার তিব্বত ভ্রমণকালে গ্ত্সাং অঞ্চলে র্মাং-রা-সের-পো (ওয়াইলি: rmang ra ser po) এবং ক্যো-ব্সোদ-নাম্স-ব্লা-মা (ওয়াইলি: kyo bsod nams bla ma) নামক দুই বৌদ্ধ ভিক্ষুকে ছেদ সাধনা সম্বন্ধে শিক্ষাদান করেন। এই সময় তিনি গ্র্বা-পা-ম্ঙ্গোন-শেস (ওয়াইলি: grwa pa mngon shes) এবং ল্চে-দ্বাল-স্গার-পা (ওয়াইলি: lce dbal sgar pa) নামক দুই বৌদ্ধভিক্ষুকে ঝি-ব্যেদ (ওয়াইলি: zhi byed) সম্বন্ধে শিক্ষাদান করেন। গ্ত্সাং অঞ্চলের দক্ষিণাংশে অবস্থিত দিংরি অঞ্চলে তিনি তাঁর জীবনের বহু সময় অতিবাহিত করেন। তিনি তাঁর ছাত্র ছাত্রীদের প্রতীক ভাষায় শিক্ষাদান করতেন। তিনি নারীদের বৌদ্ধ শিক্ষা দানের জন্যও বিখ্যাত ছিলেন। তাঁর বেশিরভাগ শিক্ষা কুন-দ্গা' নামক তাঁর সর্বাপেক্ষা পুরাতন শিষ্যের মাধ্যমে প্রচারিত হয়। কুন-দ্গা' তাঁর শিক্ষকের প্রতীক ও সাংকেতিক ভাষাকে উদ্ধার করেন ও তাঁর রচনাগুলিকে সম্পাদনা করেন। কিছু তিব্বতী ঐতিহাসিকের মতে, ফা-দাম-পা-সাংস-র্গ্যাস ছেদ সাধনা সম্বন্ধে মা-গ্চিগ-লাব-স্গ্রোন নামক বিখ্যাত তিব্বতী নারী সাধককে শিক্ষাদান করেন, যদিও এই তত্ত্ব সত্য কিনা সেই বিষয়ে সন্দেহ রয়েছে। যাই হোক না কেন, তিব্বতী বৌদ্ধধর্মে ঝি-ব্যেদ সাধনার প্রধান হিসেবে ফা-দাম-পা-সাংস-র্গ্যাস ও ছেদ সাধনার প্রতিষ্ঠাতা হিসেবে মা-গ্চিগ-লাব-স্গ্রোনের নাম অনেক কাল ধরেই জড়িয়ে রয়েছে। ফা-দাম-পা-সাংস-র্গ্যাসের সর্বাপেক্ষা উল্লেখযোগ্য রচনা হল দিং-রি-ব্র্গ্যা-র্ত্সা-মা (ওয়াইলি: ding ri brgya rtsa ma) নামক গ্রন্থটি।

জান্নাতুল ফেরদৌস মিষ্টি (জন্ম: ২ সেপ্টেম্বর) একজন বাংলাদেশী অভিনেত্রী এবং মডেল। বাংলা চলচ্চিত্র জগতে তিনি মিষ্টি জান্নাত হিসেবেই পরিচিত। শাহাদাৎ হোসেন লিটন পরিচালিত লাভ স্টেশন চলচ্চিত্রের মাধ্যমে মিষ্টির অভিষেক। বর্তমানে মিষ্টির একটি চলচ্চিত্র তুই আমার মুক্তির অপেক্ষায় রয়েছে। ভারত-বাংলাদেশের যৌথ প্রযোজনায় চলচ্চিত্র তুই আমার রানি এবং তামিল ও ভোজপুরি রংবাজ খিলাড়ি তে অভিনয় করছেন মিষ্টি।

Faderman, Lillian and Stuart Timmons (2006). Gay L.A.: A History of Sexual Outlaws, Power Politics, and Lipstick Lesbians. Basic Books. আইএসবিএন ০-৪৬৫-০২২৮৮-X.

ছুংছিং মেট্রো (চীনা ভাষায়: 重庆轨道交通 ছুংছিং কুয়েইতাও চিয়াওথোং "ছুংছিং রেল পরিবহন") চীনের ছুংছিং শহরের একটি মনোরেল ব্যবস্থা। এটি চীনের একমাত্র মনোরেল এবং পশ্চিম চীনের একমাত্র দ্রুত পরিবহন ব্যবস্থা। বর্তমানে এতে কেবল একটি লাইন চালু আছে: লাইন নং ২। লাইনটি শহরের তিনটি প্রশাসনিক এলাকার মধ্য দিয়ে চলে গেছে। রেলপথের দৈর্ঘ্য ১৯.১৫ কিমি। ছুংছিং একটি পাহাড়ি শহর বলে এই রেল ব্যবস্থাটির বেশির ভাগই ভূ-পৃষ্ঠে অবস্থিত, তবে প্রায় ২.২ কিমি পথ এবং ৩টি স্টেশন ভূগর্ভস্থ। এতে ব্যবহৃত ট্রেনগুলির আরোহণ ক্ষমতা সাধারণের চেয়ে বেশি। ব্যবস্থাটি প্রতি ঘন্টায় ৩০,০০০ যাত্রী পরিবহনে সক্ষম।
১৯৮৯-৯০ মৌসুমে সতের বছর বয়সে প্রথম-শ্রেণীর ক্রিকেটে কুইন্সল্যান্ড দলের পক্ষে তার অভিষেক ঘটে। ১৯৯০-৯১ মৌসুমে এআইএস অস্ট্রেলিয়ান ক্রিকেট একাডেমির বৃত্তি লাভ করেন। কুইন্সল্যান্ড দলে চমৎকার ক্রীড়াশৈলী প্রদর্শনের দরুন ১৯৯৬ মৌসুমে নিজ শহর ব্রিসবেনে ওয়েস্ট ইন্ডিজের বিপক্ষে তার টেস্ট অভিষেক ঘটে। কিন্তু তিনি তার প্রথম দুই টেস্টে কোন উইকেট পাননি। ফলে অস্ট্রেলিয়া দলে তিনি উপেক্ষিত হন। কুইন্সল্যান্ড ও ইংল্যান্ডের বিভিন্ন কাউন্টিতে তার অসাধারণ ক্রীড়াশৈলী জাতীয় দল নির্বাচকদের দৃষ্টিতে আসে। ২০০৪ সালে আন্তর্জাতিক ক্রিকেটে ফিরে এসে ব্রেট লি’র উপরে আসেন। এ বছরেই তিনি সফলতম সময় অতিক্রম করেন ও এক পঞ্জিকাবর্ষে ৪৭ উইকেট পান।

খেলাটির বিভিন্ন রকমভেদ দেখা গেলেও একটা দিক সর্বক্ষেত্রেই লক্ষ্যণীয়। এক্ষেত্রে প্রতিযোগীদের যেসব কাজ সম্পন্ন করতে দেয়া হয় তাতে প্রচুর সৃষ্টিশীলতার ছাপ থাকে। তবে এক্ষেত্রে বলে রাখা ভাল যে ট্রেজার হান্ট বা গুপ্তধন খোঁজ এর সাথে এর বেশ ভালোরকমের একটা পার্থক্য আছে। ট্রেজার হান্টে মূল্যবান কিছু খুঁজতে দেয়া হয় । কিন্তু স্ক্যাভেঞ্জার হান্টে সেইসব জিনিস খুঁজতে দেয়া হয় যার দিকে হয়তো আমরা প্রতিদিনই তাকাই কিন্তু দেখিনা অথবা এমন কোন সৃষ্টিশীল কাজ করতে দেয়া হয় যা হয়তো নিয়মিত কেউ করে না।

২০০৯ সালে কেন্দ্রীয় শিক্ষামন্ত্রী জানিয়েছেন যে, সরকার ইউজিসি তুলে দেওয়ার পরিকল্পনা করেছে। দুর্নীতি ও অদক্ষতার জন্য সরকার এই সিদ্ধান্ত নিচ্ছে বলে জানানো হয়েছে। ইউজিসির পরিবর্তে উচ্চতর ক্ষমতার একটি নিয়ন্ত্রক সংস্থা চালু করা হবে।

মূলধন হিসাবে উদ্বৃত্ত মানে বাইরে থেকে দেশের অভ্যন্তরে অর্থ আসছে; কিন্তু এই অর্থপ্রবাহ চলতি হিসাবের মতো আয় থেকে আসে না, বরঞ্চ এটি আসে বৈদেশিক ঋণ বা সম্পদ বিক্রি থেকে। মূলধন হিসাবের ঘাটতি নির্দেশ করে দেশ থেকে বাইরে অর্থ চলে যাচ্ছে, তবে এটি দ্বারা এটিও বোঝা যায় যে দেশটির বৈদেশিক সম্পদের বৃদ্ধি ঘটছে।

সবজ ময়ূর সাধারণত ছোট দলে বিচরণ করে; এক একটি দলে একটিমাত্র পুরুষ ময়ূর ও তিন থেকে পাঁচটি ময়ূরী থাকে। এরা স্বভাবে দিবাচর, তবে ভোরবেলা আর গোধূলিতে বেশি সক্রিয় থাকে। জোরে ডানা ঝাপটে এরা দ্রুত উড়তে পারে। ময়ূর উঁচুস্বরে ইয়েই-অও..... স্বরে ডাকে যা বহু দূর থেকেও শোনা যায়। ময়ূরীর ডাক অনেকটা অ্যাও-অ্যা....। ভয় পেলে এরা ডাকে কের্-র-র-র-রু....। এক ময়ূরের ডাকের জবাবে অন্য ময়ূরও ডেকে ওঠে। বেশিরভাগ এলাকাতেই এরা লাজুক স্বভাবের এবং কাছে গেলেই লুকিয়ে পড়ে বা উড়ে যায়। তবে যেসব এলাকায় এদের তেমন একটা ক্ষতি করা হয় না, সেসব এলাকায় এরা মানুষের আশেপাশে পোষা পাখির মত ঘুরে বেড়ায়।

সংগলশী ইউনিয়নের পূর্ব- দক্ষিণে সৈয়দপুর উপজেলার বোতলাগাড়ি ইউনিয়ন, উত্তর-পূর্ব দিকে সদর উপজেলার চড়াইখোলা ইউনিয়ন, উত্তরে সদর উপজেলার চড়াইখোলা-কুন্দুপুকুর ইউনিয়ন এবং পশ্চিমে সোনারায় ইউনিয়ন অবস্থিত।

বার্নেস লন্ডনে জন্মগ্রহণ করেন। তাঁর মা ট্রিসিয়া একজন রিলেশনশিপ থেরাপিস্ট এবং বাবা টমাস বার্নেস মনোরোগবিদ্যার অধ্যাপক। বেন বার্নেসের ছোটো ভাইয়ের নাম জ্যাক। বার্নেসের মা একজন ইহুদি। তাঁর আদি নিবাস ছিল দক্ষিণ আফ্রিকা।

মূল পালককে ঢেকে রাখে এমন পালকগুলোকে পালক-ঢাকনি বা কোভার্টস্ বলে। এগুলো কেবল ডানায়ই থাকে না; লেজ, পিঠ প্রভৃতি অংশেও দেখা যায়। লেজের পালকের গোড়া ঊর্ধ্ব ও নিম্ন পালক-ঢাকনি দ্বারা আবৃত থাকে। পালক-ঢাকনি ডানার পালক বা লেজের পালক থেকে আকারে ছোট, তবে গঠনের দিক দিয়ে একরকম। ডানার পালক বা লেজের পালকের গোড়ায় অবস্থান নিয়ে এরা বায়ুরোধী অবিচ্ছিন্ন অঞ্চল সৃষ্টি করে। ফলে ওড়া সহজ হয়।
হান গ্যাং উত্তরপূর্বে চীন থেকে নানাই বংশোদ্ভূত, এবং চীনের হেইলুংচিয়াং প্রদেশের মুদানজিয়াংয়ে জন্মগ্রহণ করেছেন। তিনি ১৯৯০ থেকে ১৯৯৬ পর্যন্ত গুয়াং হুয়া এলিমেন্টারি স্কুলে পড়াশুনা করেছেন।

বিভিন্ন উদ্ভিদবিজ্ঞানী চার থেকে আঠারো প্রজাতির বাগাববিলাস গোত্রের কথা উল্লেখ করেছেন। এ সকল প্রজাতিগুলোর সকলেই চার ঘন্টা পরিবার হিসেবে খ্যাত নাইক্টেগিনাসিয়া গোত্রের অন্তর্ভুক্ত। লতা, গুল্ম অথবা ছোট আকারের গাছ হিসেবে এটি পরিচিত। অনেকগুলো প্রজাতিই কন্টকময়। একমাত্র কাঠজাতীয় লতা প্রকৃতির বাগানবিলাস সকলের মনোযোগ আকর্ষণসহ বিশ্বব্যাপী জনপ্রিয়তা অর্জন করেছে।

অ্যাডামস ব্রিজ বা অ্যাডামের সেতু কথাটি রামসেতুর অনেক পরে চালু হয়। এটি এমন একটি উপকথা থেকে উৎসারিত হয়েছে, যেখানে দক্ষিণ ভারত বা শ্রীলঙ্কা বর্ণিত হয়েছে বাইবেলকথিত পার্থিব প্যারাডাইস বা স্বর্গোদ্যান বলে। এই উপকথা অনুসারে অ্যাডাম যখন স্বর্গ থেকে বিতাড়িত হন, তখন অ্যাডামস ব্রিজ নির্মিত হয়।

প্রত্যেকটি বিভাগের সকল কার্যসম্পাদনাকারী (লাইন ও স্টাফ উভয় স্তরেই) সংগঠন বিদ্যমান থাকে। প্রশাসনিক ব্যাপারে এই সংগঠনগুলির প্রধানেরা ডিএমও-র নিকট রিপোর্ট পেশ করলেও নির্দেশনার প্রশ্নে তারা রেলওয়ে বোর্ড এবং নীতি নির্দেশিকার প্রশ্নে ক্ষেত্রীয় সদরের উপর নির্ভরশীল।

মার্ক এডওয়ার্ড ফিশবাখ (জন্ম জুন ২৮, ১৯৮৯), যিনি তার অনলাইন ছদ্মনাম মার্কিপ্লায়ার দ্বারা বেশি পরিচিত, হলেন একজন খ্যাতনামা মার্কিন ইউটিউব ব্যক্তিত্ব। তিনি হনুলুলু, হাওয়াইতে বড় হন, কিন্তু তিনি তার ক্যারিয়ার শুরু করেন সিনসিনাটি, ওহাইও, এবং বর্তমানে তিনি লস অ্যাঞ্জেলেস, ক্যালিফোর্নিয়ায় বসবাস করেন।

১৭৮১ সালে তাকে প্যারিসে স্থায়ীভাবে নিয়োগ দেয়া হয় কিন্তু ১৭৮৯ সালে ফরাসি বিপ্লবের প্রারম্ভে তিনি “এটেন্ডেন্ট অফ ওয়াটার এন্ড ফাউন্টেইন্স” এর পদ থেকে পদত্যাগ করে এবং ব্লয় এ একটি ক্ষুদ্র এস্টেটে অবসর জীবন যাপন করতে থাকেন। বিদ্রোহী সরকারের জারিকৃত ফরমান অনুযায়ী ওজন ও মাপ এর নতুন মানদন্ড তৈরির কাজে অংশগ্রহণ করার জন্য তাকে আবার প্যারিসে ডেকে পাঠান হয়। তিনি ছিলেন ন্যাশনাল ইন্সটিটিউটের প্রথম সদস্যদের একজন। ১৮০২ সালে তাকে “ইন্সপেক্টর অফ পাবলিক ইন্সট্রাকশন” হিসেবে নিয়োগ দেয়া হয়। কিন্তু ততদিনে তার স্বাস্থ্য অত্যন্ত দুর্বল হয়ে পড়েছে। চার বছর পর প্যারিসে তিনি মৃত্যুবরন করেন।

Bettcher, Talia Mae; Lombardi, Emilia (২০০৫)। "Lesbian, Gay, Bisexual, and Transgender/Transsexual Individuals"। in Levy, Barry; Sidel, Victor। Social Injustice and Public Health। Oxford University Press।

তিশমা বাংলাদেশের সফল এবং বিখ্যাত মহিলা রক সঙ্গীত তারকা। তিনি বাংলাদেশের "Rock Princess of Bengal" নামেও পরিচিত। তিনি একজন তরুণ কন্ঠশিল্পী, সুরকার, গীতিকার এবং রক সঙ্গীতশিল্পী। তিনি একজন বিখ্যাত গান সৃষ্টিকর্তা, সঙ্গীত সংগ্রাহক, গিটারিস্ট, কি-বোর্ডিস্ট এবং হার্ড রক কন্ঠশিল্পী। তিনি বাংলাদেশে পপ সঙ্গীতে একজন প্রধান অগ্রপথিক ও প্রবর্তনকারী হিসেবে বিবেচনা করা হয়। তিনি বাংলাদেশে পপ সঙ্গীতে বিশ্লা পরিবর্তনের সাধনের কারণে তিনি খ্যাতি লাভ করেন।
কলিঙ্গ (ওড়িয়া: କଳିଙ୍ଗ, দেবনাগরী: कलिङ्ग,তেলুগু: కళింగ) ছিলো ভারতীয় উপমহাদেশের একটি প্রাচীন রাজ্য যা ভারতের মধ্য-পূর্বাঞ্চলের ওড়িশা, অন্ধ্রপ্রদেশের উত্তরাংশ এবং মধ্য প্রদেশের কিয়দাংশ নিয়ে গঠিত ছিলো বলে ধারণা করা হয়। এই রাজ্যটি অর্থনৈতিকভাবে ছিলো সমৃদ্ধ এবং এর ভূমি ছিলো উর্বর মৃত্তিকায় আচ্ছাদিত, যা দামোদর/গঙ্গা নদী থেকে গোদাবরী নদী পর্যন্ত এবং পশ্চিমে বঙ্গোপসাগর থেকে অমরকণ্টক পর্বতমালা পর্যন্ত বিস্তৃত ছিলো। খ্রিস্টপূর্ব ২৬৫ সালে এই অঞ্চলটি মগধ সাম্রাজ্যের অধিপতি মৌর্য সম্রাট অশোক কর্তৃক আক্রান্ত হলে কলিঙ্গের যুদ্ধের সূচনা ঘটে এবং তাতে ব্যাপক ক্ষয়ক্ষতি ও রক্তপাত ঘটে; যার ফলশ্রুতিতে সম্রাট অশোক বৌদ্ধ ধর্ম গ্রহণ করে বুদ্ধের অহিংসার বানী প্রচারে আত্মনিয়োগ করেন।

বরাহমিহিরকে আধুনিক ভারতীয় জ্যোতির্বিজ্ঞানের জনক বলা হয়। তাঁর আগে ভারতবর্ষের জ্যোতিবির্জ্ঞানের মূল গ্রন্থ ছিল বেদাঙ্গ জ্যোতিষ, যা খ্রিস্টপূর্ব ১৪শ শতকে রচিত হয়েছিল। এটি অনুসারে ৬৭টি চান্দ্র মাস নিয়ে গঠিত পাঁচ বছরে একটি যুগ হয় এবং এটিতে রাহু ও কেতু নামের দুইটি ধারণা দিয়ে সূর্যগ্রহণ ও চন্দ্রগ্রহণ ব্যাখ্যা করা হয়েছিল। বেদাঙ্গ জ্যোতিষ প্রায় ১৫০০ বছর ধরে দক্ষিণ এশিয়ার জ্যোতির্বিজ্ঞানের প্রধান আকরগ্রন্থ (reference) ছিল। কিন্তু বরাহমিহির তাঁর সূর্যসিদ্ধান্ত নামক রচনাতে যে সূর্যকেন্দ্রিক ব্যবস্থার কথা বর্ণনা করেন, তা ছিল অনেক বেশি সঠিক। ফলে এর পর থেকে ভারতে তাঁর বর্ণিত ব্যবস্থাটিই প্রচলিত হয়ে যায়।

মুঘল সাম্রাজ্য (উর্দু: مغلیہ سلطنت‎‎, Mug̱ẖliyah Salṭanat, ফার্সি: گورکانیان, Gūrkāniyān)), ছিল ভারত উপমহাদেশের একটি সাম্রাজ্য।উপমহাদেশের অধিকাংশ অঞ্চলজুড়ে মুঘল সাম্রাজ্য বিস্তৃত ছিল। মুঘল সাম্রাজ্য পারস্যের ভাষা, শিল্প ও সংস্কৃতি দ্বারা প্রভাবিত ছিল।ভারত উপমহাদেশে মুঘলরা অনন্য স্থাপত্য শৈলী দান করেছে। এসময়ে নির্মিত অনেক স্থাপত্য নিদর্শন ইউনেস্কো বিশ্ব ঐতিহ্যের অংশ হিসেবে ঘোষিত হয়েছে। তাজমহল মুঘল স্থাপত্যের উৎকৃষ্ট উদাহরণ। অন্যান্য বিশ্ব ঐতিহ্যের মধ্যে রয়েছে হুমায়ুনের মাজার, ফতেহপুর সিক্রি, লালকেল্লা, আগ্রা দুর্গ ও লাহোর দুর্গ।

পাকিস্তান ক্রিকেট দল পূর্ব-নির্ধারিত সময়সূচী মোতাবেক ১১ জুন থেকে ১ আগস্ট, ২০১৫ তারিখ পর্যন্ত শ্রীলঙ্কা সফর করছে। সফরে দলটি শ্রীলঙ্কা দলের বিপক্ষে তিনটি টেস্ট, ৫টি একদিনের আন্তর্জাতিক ও ৩টি টুয়েন্টি২০ আন্তর্জাতিকে প্রতিদ্বন্দ্বিতা করবে। এছাড়াও তারা শ্রীলঙ্কা ক্রিকেট বোর্ড সভাপতি একাদশের বিপক্ষে তিনদিনের প্রস্তুতিমূলক খেলায় অংশ নিবে। তৃতীয় টেস্ট রানাসিংহে প্রেমাদাসা স্টেডিয়ামে আয়োজনের কথা থাকলেও মে মাসের শুরুতে পাল্লেকেলে আন্তর্জাতিক ক্রিকেট স্টেডিয়ামে স্থানান্তর করা হয়।

প্রাক-ইসলামী আরবে মক্কাবাসী সহ বহুদেববাদী আরবদের কাছে আল্লাহ্‌ ছিল সম্ভবত একজন সৃষ্টিকর্তা দেবতা বা দেবমণ্ডলীর প্রধান দেবতা। আধুনিক ইসলামে আল্লাহ্‌ যেমন একমাত্র ঈশ্বর, প্রাক-ইসলামী আরবে তা ছিল না। ‘আল্লাহ্‌’ শব্দটির অর্থ মক্কার ধর্মে সম্ভবত অস্পষ্ট। মুহাম্মদের বাবার নাম ছিল আব্দ আল্লাহ্‌ ইবন আব্দ আল মুত্তালিব; যার অর্থ ‘আল্লাহ্‌-এর দাস’। প্রাক-ইসলামী খ্রিস্টান, ইহুদি ও হানিফ নামে পরিচিত একেশ্বরবাদী আরবরা ‘বিসমিল্লাহ্‌’ শব্দটি ব্যবহার করত; যার অর্থ ‘আল্লাহ্‌-এর নামে’। আরবের শিলালিপিগুলিতে ইসলামের আবির্ভাবের কয়েক শতাব্দীর আগেও ‘আল্লাহ্‌’-কে সর্বোচ্চ দেবতা হিসেবে উল্লেখ করা হয়েছে।
বীরাঙ্গনা: ওম্যান অব ওয়ার লোককাহিনী কমলার গল্পের বর্ণনার মাধ্যমে শুরু হয়। এরপর এতে গ্রাম্য কিশোরী মরিয়মের গল্প (লিসা গাজী) সম্পর্কে বলা হয়। মরিয়মের সবেমাত্র নতুন বিয়ে হয়েছে ও প্রথম সন্তান আগমনের প্রতীক্ষারত অবস্থায় ছিল। তারপর যুদ্ধ ছড়িয়ে পড়ে ও মরিয়ম পাকিস্তানী সেনাবাহিনীর হাতে ধৃত হন। গ্রাম্য জীবন থেকে মরিয়ম আটক হয় ও তাঁকে নির্যাতন শিবিরে প্রেরণ করা হয়।

Machik Labdron. 2003. Machik's Complete Explanation: Clarifying the Meaning of Chöd: A Complete Explanation of Casting Out the Body as Food (Phung po gzan skyur gyi rnam bshad gcod kyi don gsal byed). Sarah Harding, trans. Ithaca, NY: Snow Lion.

মূলতঃ লাহোর স্টেডিয়াম নামে এ স্টেডিয়ামের নামকরণ করা হয়। ১৯৭৪ সালে দ্বিতীয় ইসলামী সম্মেলনে সাবেক লিবীয় নেতা কর্নেল মুয়াম্মর গাদ্দাফি’র পাকিস্তানের পারমাণবিক অস্ত্র উদ্ভাবনের অধিকার থাকার মন্তব্যের পর তাঁর সম্মানার্থে নাম পরিবর্তিত হয়ে বর্তমান নামে পরিচিতি পাচ্ছে। স্টেডিয়ামের এক প্রান্তে পাকিস্তান ক্রিকেট বোর্ডের সদর দফতর অবস্থিত।

ভারতের অন্যান্য গুরুত্বপূর্ণ দর্শন যেমন বৌদ্ধ, জৈনদের মত সোলাঙ্কি রাজাদের নির্মিত এই সূর্য মন্দিরের বিভিন্ন অংশের শিল্পকলাতেও যৌনআবেদন মুলক বিভিন্ন মোটিফের দেখা পাওয়া যায়।সে সময়ে অর্থাৎ মন্দিরের নির্মাণকালে যৌনতাকে কোন নিষিদ্ধ বিষয় হিসেবে দেখা হত না বরং যৌনতা ছিল সন্তান জন্মদানের মাধ্যম এবং একটি স্বাভাবিক প্রাকৃতিক শারীরবৃত্তীয় ঘটনা। এজন্য এ মন্দির গাত্রে যৌন কামনা উদ্রেককারী বিভিন্ন মূর্তি শিল্পেরও দেখা পাওয়া যায়।

বাংলাদেশের মৎস সম্পদের একটা বড় অংশ রয়েছে হাওরাঞ্চলে, তন্মধ্যে হাকালুকি হাওর, টাঙ্গুয়ার হাওরসহ সিলেটের অসংখ্য হাওর এ অঞ্চলের মাছের চাহিদা পূরণ করে। নদী ছাড়া 'জলাশয় হিসেবে' সিলেট বিভাগে প্রায় ৪৬টি হাওর রয়েছে। সিলেটের হাওর গুলোতে হেমন্ত কালে অনেকাংশে জল জমাট থাকে। জল জমাট অংশ গুলো বিল হিসেবে খ্যাত এবং ঐ বিল হতে রুই, কাতলা, বোয়াল, ঘাগট ইত্যাদি জাতীয় মাছ পাওয়া যায়। হাওর গুলোর মধ্যে প্রসিদ্ধ; হাকালুকি হাওর, জাওয়া হাওর, টাঙ্গুয়া হাওর, শণির হাওর, টগার হাওর, ডেকার হাওর, ঘুঙ্গি জুরির হাওর, মইয়ার হাওর, শউলার হাওর, বানাইয়ার হাওর, দেখার হাওর, জিলকার হাওর ইত্যাদি

ইউনুস খান স্পিন বোলিং এর জগতে সেরা খেলোয়াড়দের একজন হিসাবে গণ্য করা হয়, বিশেষ করে লেগ সাইডে অত্যন্ত শক্তিশালী। তাঁর প্রিয় এবং ট্রেডমার্ক শট হচ্ছে ফ্লিক করা।

দ্বিতীয় পর্বের শিরোনাম "কার্তিক ও নাইওর"। এর তিনটি ভাগ— "নেত্রকোণার জলধারা", "অনন্ত বিরহে উকিল মুন্সী", "উকিল ও কামালের নাইওর তর্ক"। প্রথম লেখার প্রসঙ্গ কোন সাংস্কৃতিক চর্চা ও পরিমণ্ডলে উকিল মুন্সী বেড়ে উঠেছেন। দ্বিতীয় লেখার বিষয় বাংলার ভাবচর্চায় কার্তিকের তাৎপর্য। শেষ লেখায় বিখ্যাত গান 'আষাঢ় মাইস্যা ভাসা পানি' প্রসঙ্গ এসেছে। কারো কারো মতে, গানটি লিখেছেন কামাল উদ্দিন বা কামাল পাশা। তা খণ্ডন করছেন লেখক। পাশাপাশি বাংলা গানের ভাব ও সুরের মিল নিয়ে আলোচনা এসেছে।

Harte, Chris; Whimpress, Bernard (২০০৩)। The Penguin History of Australian Cricket। Camberwell, Victoria: Penguin Books Australia। আইএসবিএন 0-670-04133-5।